CELEX: 62011CN0682
Language: da
Date: 2011-12-27 00:00:00
Title: Sag C-682/11 P: Appel iværksat den 27. december 2011 af GS Gesellschaft für Umwelt- und Energie-Serviceleistungen mbH til prøvelse af kendelse afsagt af Retten (Sjette Afdeling) den 12. oktober 2011 i sag T-149/11, GS Gesellschaft für Umwelt- und Energie-Serviceleistungen mbH mod Europa-Parlamentet og Rådet for Den Europæiske Union

3.3.2012   
            
            
               DA
            
            
               Den Europæiske Unions Tidende
            
            
               C 65/8
            
         Appel iværksat den 27. december 2011 af GS Gesellschaft für Umwelt- und Energie-Serviceleistungen mbH til prøvelse af kendelse afsagt af Retten (Sjette Afdeling) den 12. oktober 2011 i sag T-149/11, GS Gesellschaft für Umwelt- und Energie-Serviceleistungen mbH mod Europa-Parlamentet og Rådet for Den Europæiske Union
   (Sag C-682/11 P)
   2012/C 65/16
   Processprog: tysk
   
      Parter
   
   
      Appellant: GS Gesellschaft für Umwelt- und Energie-Serviceleistungen mbH (ved Rechtsanwalt J. Schmidt)
   
      De andre parter i appelsagen: Europa-Parlamentet og Rådet for Den Europæiske Union
   
      Appellanten har nedlagt følgende påstande
   
   
               1)
            
            
               Kendelse afsagt af Retten (Sjette Afdeling) den 12. oktober 2011 i sag T-149/11 ophæves, og der gives medhold i de påstande, der er nedlagt i første instans.
            
         
               2)
            
            
               Europa-Parlamentet og Rådet for Den Europæiske Union tilpligtes at betale sagens omkostninger.
            
         
      Anbringender og væsentligste argumenter
   
   Appellanten har anfægtet Rettens kendelse, der afviste søgsmålet med den begrundelse, at appellanten ikke var umiddelbart berørt.
   Appellanten har gjort gældende, at selskabet er umiddelbart berørt af den anfægtede forordning (1). Dette fremgår af den omstændighed, at det var klart allerede ved vedtagelsen af forordningen og før dens ikrafttrædelse, at de berørte medlemsstater faktisk kun kunne udøve det skøn, som de blev tildelt ved forordningen, i en retning. Muligheden for, at de berørte medlemsstater, eller deres organer, kunne træffe en anderledes beslutning, var dermed ren teoretisk.
   
      (1)  Europa-Parlamentets og Rådets forordning (EU) nr. 1210/2010 af 15.12.2010 om autentificering af euromønter og håndtering af euromønter, der er uegnede til at være i omløb, EUT L 339, s. 1.